สุดฟิน! แบงก์งดเก็บค่าธรรมเนียมถอนเงินสดข้ามเขตผ่าน ATM รับเทศกาลปีใหม่
ธนาคารงดเก็บค่าธรรมเนียมถอนเงิน-ฝากเงินสดข้ามเขตผ่าน ATM รับเทศกาลปีใหม่
25 ธ.ค. 2558

ผู้สื่อข่าวรายงานว่า เมื่อวันที่ 24 ธันวาคม 2558 นายกอบศักดิ์ ดวงดี เลขาธิการสมาคมธนาคารไทย เปิดเผยว่า สมาคมธนาคารไทย มีมติเห็นชอบร่วมกันของธนาคารสมาชิกให้มีการยกเว้นค่าธรรมเนียมถอนเงินข้ามเขตผ่านตู้เอทีเอ็ม และฝากเงินสดข้ามเขตผ่านเครื่องซีดีเอ็ม ภายในธนาคารเดียวกัน ระหว่างวันพฤหัสบดีที่ 31 ธันวาคม 2558 ถึง วันอาทิตย์ที่ 3 มกราคม 2559 เพื่อสนับสนุนการท่องเที่ยวในช่วงเทศกาลปีใหม่นี้
สำหรับบริการทางการเงินที่ได้รับการยกเว้นค่าธรรมเนียม มีดังนี้
1. ยกเว้นค่าธรรมเนียมรายการถอนเงินสดข้ามเขตผ่านเครื่องถอนเงินสดอัตโนมัติ (ATM) ธนาคารเจ้าของบัตร
2. ยกเว้นค่าธรรมเนียมฝากเงินสดข้ามเขตผ่านเครื่องรับฝากเงินสดอัตโนมัติ (CDM) ภายในธนาคารเดียวกัน โดยให้มีระยะเวลาการยกเว้นค่าธรรมเนียม ตั้งแต่วันที่ 31 ธันวาคม 2558 จนถึง วันที่ 3 มกราคม 2559 เวลา 23.00 น.